**ΠΡΩΤΗ ΠΕΡΙΟΔΟΣ - ΣΥΣΤΑΔΑ Β2.8 - ΚΑΛΕΣ ΤΕΧΝΕΣ**  
**ΜΑΘΗΜΑ:** ΕΙΚΑΣΤΙΚΑ

**ΤΑΞΗ:** ΣΤ ΔΗΜΟΤΙΚΟΥ

**ΕΝΟΤΗΤΑ:**

**ΤΙΤΛΟΣ ΣΕΝΑΡΙΟΥ:** ΤΑ ΜΟΡΦΙΚΑ ΣΤΟΙΧΕΙΑ ΤΗΣ ΣΥΝΘΕΣΗΣ

**ΕΙΣΗΓΗΤΡΙΕΣ:** ΕΛΕΝΗ ΚΑΡΤΣΑΚΑ (ΠΕ08)

ΣΟΦΙΑ ΧΑΙΤΑ (ΠΕ08)

**Α’ ΜΕΡΟΣ. ΣΧΕΔΙΑΣΗ**

**Θεώρηση**

Ο COVID 19 εισέβαλε αιφνιδίως στην ζωή μας, δημιούργησε πρωτόγνωρες καταστάσεις σε κοινωνικό, εκπαιδευτικό, διαπροσωπικό και ατομικό επίπεδο και έκανε την οικία τόσο διαφορετική, τόσο περιοριστική. Ταυτόχρονα ωστόσο την διεύρυνε δίνοντάς της απρόβλεπτες διαστάσεις καθώς κάθε σπίτι μετατράπηκε σε σχολική αίθουσα. Το παρόν σενάριο αφήνοντας στην άκρη πλήθος παραμέτρων που θα μπορούσε κανείς να διερευνήσει στην παρούσα περίσταση, εστιάζει στον ρόλο που μπορεί να διαδραματίσει ο εκπαιδευτικός των εικαστικών στην εξ αποστάσεως εκπαίδευση. Το ερώτημα που τίθεται είναι εάν μέσα από μια δημιουργική τοποθέτηση απέναντι στις νέες προκλήσεις μπορούμε να διευρύνουμε την διδακτική οπτική μας ώστε να απαντήσουμε αποτελεσματικά σε μια ιδιαίτερα δύσκολη συγκυρία και μια απρόβλεπτη κρίση προσφέροντας στους μαθητές μας το αγαθό της εκπαίδευσης με νέους πρωτότυπους τρόπους. Αφορμή για τη διατύπωση του παραπάνω ερωτήματος αποτέλεσε η αιφνίδια απομάκρυνση εκπαιδευτικών και μαθητών από το χώρο του σχολείου και η ανάγκη να αποκατασταθεί η επαφή και επικοινωνία αλλά και η μαθησιακή διαδικασία.

Παραδοσιακά το σχολείο διαδραματίζει ένα ζωτικό ρόλο καθώς, πέρα από την εκπαιδευτική του διάσταση, λειτουργεί και ως κοινωνικό και πολιτιστικό κέντρο και σημείο αναφοράς των πολιτών (Bruce A. Miller 1993) Τα τελευταία χρόνια ωστόσο παρατηρείται μια ολοένα αυξανόμενη αποστασιοποίηση μεταξύ του σχολείου και της κοινότητας η οποία βρίσκει έκφραση και στο επίπεδο της διδασκαλίας των μαθημάτων τέχνης. Η αποδυνάμωση του μαθήματος των εικαστικών οφείλεται εν μέρη στη συσχέτιση της αυξανόμενης ‘επαγγελματοποίησης’ και της τυποποίησης της εκπαίδευσης (Robinson). Επιπλέον το, για λόγους ομοιογένειας, κεντρικά σχεδιασμένο πρόγραμμα δεν είναι προσαρμοσμένο στις ανάγκες και τις ιδιαιτερότητες των μαθητών, με αποτέλεσμα η μάθηση να μην έχει αξία για τους ίδιους και να οδηγεί σε αδράνεια και αδιαφορία τους μαθητές. Συνακόλουθα, τόσο το σχολείο όσο και ο μαθητής λειτουργούν ανεξάρτητα και εγκλωβίζονται σε ένα περιορισμένο ρόλο: το σχολείο ως πάροχος βασικής εκπαίδευσης και οι μαθητές ως παθητικοί αποδέκτες. Η απουσία δυνατότητας - μέσω της οποίας το σχολείο να μπορεί να παρέχει ουσιαστική εκπαιδευτική εμπειρία, να εξυπηρετεί τις ατομικές εκπαιδευτικές ανάγκες καθώς και την συνεργατική μάθηση, θέτει τόσο την αποκατάσταση της επικοινωνίας όσο και την επαφή με την εκπαιδευτική διαδικασία σε κίνδυνο, ο οποίος εμφανίζεται αυξημένος στις συνθήκες της κρίσης που προκάλεσε η πανδημία και της εξ αποστάσεως εκπαίδευσης.

Ο επαναπροσδιορισμός επομένως του ρόλου του εικαστικού εκπαιδευτικού στον σχεδιασμό και υλοποίηση της εξ-αποστάσεως διδασκαλίας σε συνθήκες έκτακτης ανάγκης (remote emergency teaching) είναι ζωτικής σημασίας. Στην παρούσα συγκυρία οι μαθητές χρειάζονται έναν εκπαιδευτικό που να τους παρέχει εκπαιδευτικές εμπειρίες οι οποίες θα συμβάλλουν στην αντιμετώπιση του εγκλεισμού και στην εμπλοκή όλης της οικογένειας με ποικίλες δραστηριότητες καθώς δεν είναι γνωστές οι δυνατότητες σε παροχή ψηφιακού εξοπλισμού.

Στις πρωτόγνωρες αυτές συνθήκες ο εκπαιδευτικός εικαστικών μπορεί να παίξει καθοριστικό ρόλο λόγω της ευέλικτης και ανοικτής φύσης του γνωστικού του αντικειμένου. Η κοινότητα των εν ενεργεία εικαστικών- εκπαιδευτικών και ο κάθε εκπαιδευτικός ξεχωριστά μπορούν να λειτουργήσει ως ερευνητές στην προσπάθεια αναζήτησης ενός νέου νοήματος για τον ρόλο μας μέσα από την αλληλεγγύη, τον διάλογο και τη συνεργασία. Στην πρόκληση αυτή θέλησε να απαντήσει το παρόν σενάριο που αποτελεί προϊόν συνεργασίας δυο συντονιστών εκπαιδευτικού έργου εικαστικών μαθημάτων που με τον τρόπο αυτό επιχείρησαν να υποστηρίξουν και να ενισχύσουν τη θέση της εικαστικής παιδείας την περίοδο του εγκλεισμού προτείνοντας μια μεθοδολογία που θα μπορούσε να χρησιμεύσει ως πρόταση για την αντιμετώπιση των νέων προκλήσεων στην παρούσα συγκυρία. Για την υλοποίηση της πρόκλησης αυτής ως εκπαιδευτικοί εικαστικών αναζητήσαμε ένα καινοτόμο θεωρητικό πλαίσιο το οποίο θα μπορούσε να υποστηρίξει την προσπάθειά μας και επιλέξαμε την Α/r/tography.

Τη Μεθοδολογία a/r/tography εισηγήθηκαν οι Rita L. Irwin & Alex de Cosson (2004), του British Columbia University. Πρόκειται για μια μεθοδολογία που βασίζεται στην τέχνη ως μέθοδο διδασκαλίας. Στην a/r/tography οι ρόλοι του καλλιτέχνη, του ερευνητή και του εκπαιδευτικού είναι σχετικοί και αλληλένδετοι, ενώ τα εικαστικά, εκπαιδευτικά και ερευνητικά φαινόμενα εξετάζονται και κατανοούνται μέσα από μια καλλιτεχνική διαδικασία διερεύνησης. Αυτό το καινοτόμο μεθοδολογικό πλαίσιο θέτει τον ερευνητή στο κέντρο (artist researcher teacher), ως κοινό τόπο για τον καλλιτέχνη και τον εκπαιδευτικό, με αποτέλεσμα να δρα ως στημόνι ώστε να συνυφανθούν οι ρόλοι του καλλιτέχνη, του ερευνητή και του εκπαιδευτικού σε μια αλληλένδετη ταυτότητα. Είναι μια ατέρμονη διαδικασία κατά την οποία η εμπειρία της ζωής ερμηνεύεται με βάση τη θεωρία (γνώση), την πράξη (δράση) και την ποίηση (δημιουργία) - τους τρεις τομείς της γνώσης σύμφωνα με τον Αριστοτέλη, ώστε να κατασκευάζονται χώροι στους οποίους οι έννοιες μπορεί να αμφισβητούνται και να διασπώνται (Rita. L Irwin and Stephanie Springgay, 2008) Στο πεδίο της a/r/tography δίνεται έμφαση στην έρευνα ως μια ζωντανή και αναστοχαστική πρακτική μέσω της οποίας οι «ενδιάμεσοι χώροι» δηλαδή οι χώροι μεταξύ της εικαστικής δημιουργίας, της εκπόνησης έρευνας και της εκπαίδευσης (a/r/t) διερευνούνται με καλλιτεχνική οπτική. «Στη μεθοδολογία a/r/tography, έχει σημασία η διαδικασία, καθώς το νόημα δομείται μέσα από αυτή, κινείται διαρκώς και αναπτύσσεται ως κάτι ζωντανό. Οι A/r/tographers θεωρούν τη συγκρότηση της γνώσης ως μια διαδικασία που κινείται προς στο άπειρο και διαρκώς βρίσκεται σε διαδικασία εξέλιξης». Το σενάριο αυτό και με βάση την θεωρητική οπτική της a/r/tography οι μαθητές αντιμετωπίζονται ως εν δυνάμει A/r/tographers και καλούνται να λειτουργήσουν ως εικαστικοί δημιουργοί, και ερευνητές και ταυτόχρονα ως δάσκαλοι του εαυτού τους. Στους μαθητές προσφέρεται πλούσιο εποπτικό υλικό και ποικίλες πηγές ανεύρεσης εκπαιδευτικού υλικού τις οποίες καλούνται να ερευνήσουν ο καθένας ανάλογα με τις ανάγκες, τα ενδιαφέροντα και τις δυνατότητές τους και λειτουργώντας διερευνητικά και εποικοδομητικά να προσεγγίσουν και να απολαύσουν το αγαθό της γνώσης.

Παρόλο που το σενάριο είναι σχεδιασμένο ώστε να εξυπηρετεί τις ανάγκες της ασύγχρονης εξ αποστάσεως εκπαίδευσης και την εξατομικευμένη διδασκαλία και μάθηση, δεν παραιτείται, ωστόσο, από μορφές κοινωνικής μάθησης όπως η ομαδοσυνεργατική διδασκαλία και παραμένει πιστό στις παιδαγωγικές ιδέες του Vygotsky που πίστευε ότι οι μαθητές οικοδομούν την γνώση σε συνεργασία με τους άλλους μέσα σε ένα συγκεκριμένο κοινωνικό πλαίσιο. Τέλος λαμβάνει υπόψη τη θεωρία της πολλαπλής νοημοσύνης του Χάουαρντ Γκάρντνερ (Howard Gardner, 1993) και προτείνει υλικό που απευθύνεται σε διαφορετικούς τύπους νοημοσύνης με ιδιαίτερη έμφαση στην παιγνιώδη μάθηση που αποτελεί σημαντικό πυλώνα της εκπαίδευσης και μάθησης των παιδιών που φοιτούν στο Δημοτικό Σχολείο.

**ΜΕΡΟΣ 1. ΤΑΥΤΟΤΗΤΑ ΣΕΝΑΡΙΟΥ**

* 1. **Τίτλος σεναρίου**

Τα μορφικά στοιχεία της σύνθεσης

**1.2 Εμπλεκόμενες γνωστικές περιοχές (τάξη εφαρμογής, γνωστικό αντικείμενο, επιστημονικό περιεχόμενο)**

Μπορεί να συνδεθεί και να επεκταθεί σε συνεργασία και με άλλους διδάσκοντες στο μάθημα της γλώσσας, τα μαθηματικά, της μουσικής, της πληροφορικής της θεατρολογίας, της περιβαλλοντικής αγωγής, της φυσικής και των ξένων γλωσσών. δε σχεδιάζεται αυστηρά γύρω από ένα περιεχόμενο.

* 1. **Προαπαιτούμενες γνώσεις**

Γνώση διαχείρισης Διαδικτύου, προγραμμάτων Word, Power Point, Google Drive

**1.4 Συσχέτιση και συμβατότητα με το Πρόγραμμα Σπουδών και το Αναλυτικό Πρόγραμμα**

Το σενάριο είναι συμβατό με το Διαθεματικό Ενιαίο Πλαίσιο Προγραμμάτων Σπουδών (ΔΕΠΠΣ) και το Αναλυτικό Προγράμματα Σπουδών των Εικαστικών, καθώς το σενάριο εστιάζει σε ενότητα που διδάσκεται στο μάθημα των Εικαστικών. Πρόκειται για ένα σενάριο που στοχεύει σε μια κοινωνική διαδικασία μάθησης κατά την οποία οι μαθητές θα μάθουν σε συνεργασία ο ένας από τον άλλον και με αμοιβαία ανταλλαγή της υποκείμενης μάθησης.

**1.5 Πιθανές δυσκολίες, παρανοήσεις**

-Έλλειψη σύνδεσης στο Διαδίκτυο

- Έλλειψη σύγχρονου Η/Υ

**1.6 Σκοπός του σεναρίου**

Να γνωρίσουν οι μαθητές τα βασικά μορφικά στοιχεία της σύνθεσης μέσα από ευχάριστες παιγνιώδεις δράσεις και έκθεση σε εικαστικά ερεθίσματα (έργα καλλιτεχνών, για την δημιουργία των δικών των εικαστικών εργασιών και η να γίνει βίωμα η μάθηση των μορφικών στοιχείων μέσα από την βιωματική εμπειρία, την εμπλοκή των μαθητών με την δημιουργική διαδικασία και την μετατροπή της εικαστικής σπουδής σε σωματική εμπειρία (Aoki, p.368)με ψηφιακά μέσα.

**1.7 Μαθησιακοί γνωστικοί στόχοι**

* Να εξοικειωθούν με την εξ αποστάσεως εκπαίδευση.
* Να είναι σε θέση να χρησιμοποιούν τα διαδραστικά βιβλία των εικαστικών
* Να αποκτήσουν δεξιότητες ψηφιακού γραμματισμού και ειδικότερα δεξιότητες χρήσης και αξιοποίησης του διαδικτύου
* Να αποκτήσουν δεξιότητες ψηφιακού γραμματισμού για χειρισμό λογισμικών για επεξεργασία εικόνας
* Να βελτιώσουν τον τεχνολογικό γραμματισμό τους μέσα από παιγνιώδεις δραστηριότητες
* Να αποκτήσουν δεξιότητες έρευνας σε ιστότοπους που προσφέρουν εικαστικό υλικό. και να επιλέγουν έργα καλλιτεχνών για παρουσίαση στην τάξη.
* Να χρησιμοποιούν απλά και εύκολα στην χρήση τους συνεργατικά εργαλεία όπως το +γραφις το aggie.io και το google drive και να παρουσιάζουν ανακοινώσεις στην τάξη τους με την ταυτόχρονη αξιοποίηση κειμένων και εικόνων στο Power Point,
* Να αντιλαμβάνονται την λειτουργία των μορφικών στοιχείων στα έργα διαφόρων καλλιτεχνών και διαφορετικών εποχών και ρευμάτων
* Να εφαρμόζουν τις γνώσεις που απέκτησαν για τα μορφικά στοιχεία στις εικαστικές τους εργασίες και μέσα από ψηφιακά εργαλεία

**1.8 Άλλοι στόχοι**

* Να αναπτύξουν εκτίμηση και ενδιαφέρον για την Τέχνη και επιθυμία να συµµετέχουν σε καλλιτεχνικές δραστηριότητες.
* Να αναπτύσσουν ιδέες και να εκφράζουν συναισθήματα μέσα από την πορεία της καλλιτεχνικής δημιουργίας τους.
* Να αναγνωρίζουν τη σημασία και τη σπουδαιότητα της τέχνης σε διάφορους πολιτισμούς.
* Να αναγνωρίζουν την αξία της τέχνης ως σημαντικής και απαραίτητης ανθρώπινης εμπειρίας.
* Να κάνουν την τέχνη αδιάσπαστο µέρος της καθηµερινής ζωής τους.
* Να προσεγγίζουν, να κατανοούν και να απολαμβάνουν το φαινόμενο της Τέχνης και να έχουν θετική στάση και συμπεριφορά απέναντι στα έργα τέχνης

**1.10 Οργάνωση διδασκαλίας, ρόλος εκπαιδευτικού, υλικοτεχνική υποδομή, διδακτικά μέσα και υλικό**

**Διδακτική προσέγγιση:** Αξιοποιείται η διερευνητική ανακαλυπτική μέθοδος και η εργασία σε ομάδες με χρήση ηλεκτρονικών υπολογιστών, αφού ο μαθητής έχει εξοικειωθεί με τη χρήση προγραμμάτων Word, Power Point και τη χρήση του Google Drive ενώ ο ρόλος του εκπαιδευτικού καθοδηγητικός-συντονιστικός

**Χρονική διάρκεια:** 4 -12 διδακτικές ώρες

**Τόπος διεξαγωγής:** Προσωπικός χώρος των μαθητών στην περίπτωση της εξ αποστάσεων εκπαίδευση. Μπορεί να προσαρμοστεί για δια ζώσης εκπαίδευση στο εργαστήριο εικαστικών και εργαστήριο πληροφορικής.

**Υλικοτεχνική υποδομή, διδακτικά μέσα και υλικό**

* Διαδίκτυο

-Διαδραστικό σχολικό εγχειρίδιο

- Εκπαιδευτική Ραδιοτηλεόραση

- Αποθετήριο Φωτόδεντρο, free music archive

- Safeyoutube

- Συνεργατικά εργαλεία +γραφίς , aggie io

-Εργαλεία επεξεργασίας εικόνας Gimp, Fire alpaca

- Εργαλεία ζωγραφικής: artpad, kleki, canvaspaint

-Learning apps

- Περιήγηση ιστοσελίδων μουσείων πχ Tate org uk kids

-Περιήγηση σε ιστοσελίδες με παιχνίδια πχ. http://www.playdottodot.com

-Google drive

-E-mail

* Φύλλα Εργασίας Πρόγραμμα Word
* Ηχητικά MP3
* Ηχητικά PDF
* Χρώματα- μπλοκ ζωγραφικής- πινέλα

**ΜΕΡΟΣ 2. ΑΝΑΠΤΥΞΗ ΣΕΝΑΡΙΟΥ**

**2.1 Περιγραφή διδακτικών και μαθησιακών δραστηριοτήτων – φύλλα εργασίας**

**1η Φάση:** **Σημείο**

**Πρώτη διδακτική ώρα**

**Δραστηριότητες**

Ανεστραμμένη τάξη.

-Μελετούν μια Ppoint παρουσίαση υλικού για το σημείο με έμφαση στο έργο της Γιαγιόι Κουσάμα (Ιαπωνία) και την τέχνη των Αβοριγίνων (Αυστραλία) .

- Διαβάζουν για το σημείο στο βιβλίο Ε-Στ Δημοτικό

-Βλέπουν ένα [βιντεάκι](file:///C:\Users\Admin\Downloads\•%09http:\www.edutv.gr\index.php\kallitexnika\to-kouti-me-ta-tessera-mystika-1o-epeisodio-to-magiko-balaki) της εκπαιδευτικής ραδιοτηλεόρασης με στόχο να συνδέσουν την γνώση για το σημείο με την φύση και τέχνη

-Ακούν ηχητικό αρχείο mp3 για το σημείο και σχεδιάζουν στο χαρτί

-Με αφορμή την τέχνη των Αβοριγίνων ζωγραφίζουν χρησιμοποιώντας μπατονέτες και για να ενισχυθεί η σύνδεση με την τεχνολογία και ζωγραφίζουν χρησιμοποιώντας [ψηφιακό εργαλείο](https://web.archive.org/web/20160321081212/http:/artpad.art.com/artpad/painter/).

**Δραστηριότητες ελεύθερου χρόνου**

-Διαβάζουν για το σημείο σε διαφορετικά ψηφιακά σχολικά εγχειρίδια (το ψηφιακό βιβλίο [εδώ](http://ebooks.edu.gr/modules/ebook/show.php/DSGL107/134/974,3504/) Α-Β Δημοτικό, [εδώ](http://ebooks.edu.gr/modules/ebook/show.php/DSDIM-A103/84/679,2543/) Γ-Δ Δημοτικό, [εδώ](http://ebooks.edu.gr/modules/ebook/show.php/DSDIM-F112/712/4702,21283/) Ε-Στ Δημοτικό, [εδώ](http://ebooks.edu.gr/modules/ebook/show.php/DSGYM-A104/56/435,1645/) Α’ Γυμνασίου) αποκτώντας έτσι μια σφαιρικότερη αντίληψη για την ενότητα και την έννοια σημείο.

-Διαβάζω και Γράφω Ηaiku

**Δεύτερη διδακτική ώρα**

**Δραστηριότητες**

- Μελετούν μια Ppoint παρουσίαση υλικού Διαβάζουν κόμικ με ήρωα τον Σποτ

-Δημιουργούν κόμικ με ψηφιακό εργαλείο [Storyboard-creator](https://www.storyboardthat.com/storyboard)

- Ακούν ανακεφαλαιωτικά το ηχητικό αρχείο για το σημείο 2η φορά και σχεδιάζουν στο [artpad.art.com.](http://www.donpixel.com/play/050822194729/) Η επαναληπτική άσκηση πάνω στο ίδιο μοτίβο λειτουργεί αναστοχαστικά και ως αυτό-αξιολόγηση καθώς οι δυνατότητες που προσφέρουν τα ψηφιακά εργαλεία τους δίνουν την δυνατότητα να αλλάξουν ότι δεν τους αρέσει.

**Δραστηριότητες ελεύθερου χρόνου**

-Κάνουν ψηφιακές ασκήσεις, παίζουν ψηφιακά παιχνίδια και συμπληρώνουν ένα φύλλο εργασίας

* <http://www.playdottodot.com/dottodotplayer2.php?id=3&mn=1>
* <https://www.coloring4all.com/dot_to_dot.htm>
* <https://learningapps.org/view12292561>
* <https://learningapps.org/12290731>

-Ανακεφαλαιώντας την εμπειρία της επαφής με το σημείο δημιουργούν ένα power point με κείμενο και μουσική για να παρουσιάσουν το έργο της Γιαγιόι Κουσάμα

|  |  |  |  |  |  |
| --- | --- | --- | --- | --- | --- |
| **ΤΟ ΣΗΜΕΙΟ** | | | | | |
|  | **Τίτλος δραστ/τας** | **Φύλλα εργασίας** | **Ενδεικτικός Χρόνος** | **Διδακτική τεχνική** | **Διδακτικό – εποπτικό υλικό** |
|  | Ανεστραμμένη τάξη –Σημείο |  | 40 | Παρουσίαση υλικού και δραστηριοτήτων | Power point ηχητικό υλικό φύλλο εργασίας ψηφιακό λογισμικό |
|  | Διαβάζω- haiku | haiku | 10 | Ενεργή μάθηση | haiku για την τέχνη στα [αγγλικά](https://blogs.getty.edu/iris/11-haiku-to-teach-kids-about-art/) |
|  | Γράφω haiku | haiku | 20 | Ενεργή μάθηση | +γραφίς |
|  | Ζωγραφίζω σαν τους Αβορίγινες | Ζωγραφιά με μπατονέτες ή ψηφιακή ζωγραφιά | 15 | Ενεργή μάθηση | [ψηφιακό εργαλείο](https://web.archive.org/web/20160321081212/http:/artpad.art.com/artpad/painter/) |
|  | Διάβασμα ψηφιακού βιβλίου |  | 10 | Ενεργή μάθηση | [εδώ](http://ebooks.edu.gr/modules/ebook/show.php/DSGL107/134/974,3504/) Α-Β Δημοτικού  [εδώ](http://ebooks.edu.gr/modules/ebook/show.php/DSDIM-A103/84/679,2543/) Γ-Δ Δημοτικού  [εδώ](http://ebooks.edu.gr/modules/ebook/show.php/DSDIM-F112/712/4702,21283/) Ε-Στ Δημοτικό,  [εδώ](http://ebooks.edu.gr/modules/ebook/show.php/DSGYM-A104/56/435,1645/) Α’ Γυμνασίου |
|  | Παρακολούθηση Βίντεο |  | 6 | Ενεργή μάθηση | Τα τέσσερα μυστικά  [(video)](http://www.edutv.gr/index.php/kallitexnika/to-kouti-me-ta-tessera-mystika-1o-epeisodio-to-magiko-balaki) |
|  | Σχεδιάζω τα σημεία δυο φορές στο χαρτί και ψηφιακά | -Ζωγραφιά στο χαρτί  -Ζωγραφιά ψηφιακή jpeg | 20  20  = 40 | Ενεργή μάθηση | Ηχητικό σημείο mp3  Αρχείο ηχητικό σημείο pdf  [Ψηφιακό έργαλείο](http://artpad.art.com/artpad/painter/) |
|  | Φτιάχνω Ppoint με κείμενο και μουσική Γιαγιόι Κουσάμα | Ppoint | 40 | Ενεργή μάθηση | [Kusama](https://www.tate.org.uk/kids/explore/who-is/who-yayoi-kusama)  [Μουσική](https://freemusicarchive.org/genre/Classical) |
|  | Διαβάζω κόμικ με ήρωα τον Σποτ | - | 10 | Ενεργή μάθηση | [Φωτόδεντρο](http://photodentro.edu.gr/v/item/ds/8521/1814) |
|  | Δημιουργώ κόμικ | κομικ | 30 | Ενεργή μάθηση | [Storyboard-creator](https://www.storyboardthat.com/storyboard) |
|  | 4 παιχνίδια | Φύλλο εργασίας ή screen shot ανά δραστηριότητα | 40 | Ενεργή μάθηση | [παιχνίδι 1](http://www.playdottodot.com/dottodotplayer2.php?id=3&mn=1)  [παιχνίδι 2](https://www.coloring4all.com/dot_to_dot.htm)  [παιχνίδι3](https://learningapps.org/12290731)  [παιχνίδι4](https://learningapps.org/view12292561) |

**2η Φάση :** **Γραμμή**

**Πρώτη διδακτική ώρα**

**Δραστηριότητες**

Ανεστραμμένη τάξη.

-Μελετούν μια Ppoint παρουσίαση υλικού για τη γραμμή με αναφορές στο έργο διαφόρων καλλιτεχνών (Piet Mondrian, [Victor Vasarely](https://www.wikiart.org/en/victor-vasarely), [Claude Tousignant](https://www.wikiart.org/en/claude-tousignant) Gene Davis Pablo Picasso [Bridget Riley](https://www.wikiart.org/en/bridget-riley) [Roy Lichtenstein](https://www.google.com/url?sa=i&url=https://www.clevelandart.org/centennial/centennial-loans/roy-lichtenstein-little-big-painting&psig=AOvVaw3YR5DGQN84rJoyD-LrW1w0&ust=1588259938108000&source=images&cd=vfe&ved=0CA0QjhxqFwoTCOi6-sL3jekCFQAAAAAdAAAAABAb) κ.ά.)

-Επισκέπτονται το [Φωτόδενδρο](file:///C:\Users\Admin\Downloads\photodentro.edu.gr\v\item\ds\8521\6562%3ffbclid=IwAR37TYTkRLra7VAFgdjzfc6lnEWVLtKkEz7_aO9cWkGk7PHMBvwUcaPKDOY) και εργάζονται με μια ψηφιακή εφαρμογή σχεδιασμού επαναλαμβανόμενων μοτίβων

**-**Βλέπουν ένα [βιντεάκι](http://www.edutv.gr/index.php/kallitexnika/to-kouti-me-ta-tessera-mystika-2o-epeisodio-to-magiko-skoini) της εκπαιδευτικής ραδιοτηλεόρασης με στόχο να συνδέσουν την γνώση για τη γραμμή με την φύση και τέχνη

-Ακούν ηχητικό αρχείο mp3 για τη γραμμή και σχεδιάζουν στο χαρτί. **Δραστηριότητες ελεύθερου χρόνου**

Διαβάζουν για τη γραμμή σε διαφορετικά ψηφιακά σχολικά εγχειρίδια (το ψηφιακό βιβλίο [εδώ](http://ebooks.edu.gr/modules/ebook/show.php/DSGL107/134/974,3504/) Α-Β Δημοτικό, [εδώ](http://ebooks.edu.gr/modules/ebook/show.php/DSDIM-A103/84/679,2543/) Γ-Δ Δημοτικό, [εδώ](http://ebooks.edu.gr/modules/ebook/show.php/DSDIM-F112/712/4702,21283/) Ε-Στ Δημοτικού, [εδώ](http://ebooks.edu.gr/modules/ebook/show.php/DSGYM-A104/56/435,1645/) Α’ Γυμνασίου) αποκτώντας έτσι μια σφαιρικότερη αντίληψη για την ενότητα και την έννοια γραμμή.

**Δεύτερη διδακτική ώρα**

**Δραστηριότητες**

- Συμπληρώνουν το φύλλο εργασίας Άνθρωποι και Ζώα. Συζητούν για την σχέση ανθρώπων και ζώων και εκφράζουν τα συναισθήματά τους για το αγαπημένο τους κατοικίδιο, το ζώο που αγαπούν ή που επιθυμούν να αποκτήσουν. Χρησιμοποιούν το εργαλείο [Aggie io](https://aggie.io/) για να ζωγραφίσουν τον εαυτό τους και το αγαπημένο τους ζώο.

-Ακούν ανακεφαλαιωτικά το ηχητικό αρχείο για το γραμμή 2η φορά και σχεδιάζουν στο ψηφιακό εργαλείο  [Kleki](https://kleki.com/?fbclid=IwAR20IpqscrHTqsq_EnghBiaq_lVIh7ukSl4vfznMErYKrV2s_UzOKvOTYvs) και επαναλαμβάνουν ψηφιακά τη ζωγραφιά τους από τη πρωτη διδακτική ώρα. Η επαναληπτική άσκηση πάνω στο ίδιο μοτίβο λειτουργεί αναστοχαστικά και ως αυτό-αξιολόγηση καθώς οι δυνατότητες που προσφέρουν τα ψηφιακά εργαλεία τους δίνουν την δυνατότητα να αλλάξουν ότι δεν τους αρέσει.

**Δραστηριότητες ελεύθερου χρόνου**

Ψάχνουν στο Internet και διαβάζουν αφρικάνικα παραμύθια με ζώα

**Τρίτη διδακτική ώρα:**

-Γράφουν συνεργατικά (ανά δύο) ένα παραμύθι αξιοποιώντας ένα συνεργατικό έγγραφο όπως το + Γραφίς. Το παραμύθι έχει ως θέμα του ένα ταξίδι άγριων ζώων στις άδειες εξ’ αιτίας της πανδημίας πόλεις των ανθρώπων.

-Συνεργάζονται για να φτιάξουν ένα mini book που περιλαμβάνει κείμενα και εικονογράφηση.

- Ανακοινώνουν τον τίτλο παραμυθιού του παραμυθιού στους συμμαθητές τους χρησιμοποιώντας το εργαλείο answergarden <https://answergarden.ch/1231484>.

|  |  |  |  |  |  |
| --- | --- | --- | --- | --- | --- |
| **Η ΓΡΑΜΜΗ** | | | | | |
|  | **Τίτλος δραστ/τας** | **Φύλλα εργασίας** | **Ενδεικτικός Χρόνος** | **Διδακτική τεχνική** | **Διδακτικό – εποπτικό υλικό** |
|  | Ανεστραμμένη τάξη –Γραμμή |  | 40 | Παρουσίαση υλικού και δραστηριοτήτων | Power point ηχητικό υλικό φύλλο εργασίας ψηφιακό λογισμικό |
|  | Εφαρμογή σχεδιασμού επαναλαμβανόμενων μοτίβων | Screen shot | 15 | Ενεργή μάθηση | [photodendro](http://photodentro.edu.gr/v/item/ds/8521/6562?fbclid=IwAR37TYTkRLra7VAFgdjzfc6lnEWVLtKkEz7_aO9cWkGk7PHMBvwUcaPKDOY) |
|  | Παρακολούθηση Βίντεο |  | 6 | Ενεργή μάθηση | [Βίντεο](http://www.edutv.gr/index.php/kallitexnika/to-kouti-me-ta-tessera-mystika-2o-epeisodio-to-magiko-skoini) |
|  | Σχεδιάζω για τη γραμμή δυο φορές στο χαρτί και ψηφιακά | -Ζωγραφιά στο χαρτί  -Ζωγραφιά ψηφιακή jpeg | 20  20  = 40 | Ενεργή μάθηση | Ηχητικό γραμμή mp3  Αρχείο ηχητικό γραμμή pdf  [Kleki](https://kleki.com/?fbclid=IwAR20IpqscrHTqsq_EnghBiaq_lVIh7ukSl4vfznMErYKrV2s_UzOKvOTYvs) |
|  | Ψάχνω στο Internet και διαβάζω αφρικάνικα παραμύθια με ζώα |  | 20 |  |  |
|  | Γράφω παραμύθι με ήρωες άγρια ζώα  Τίτλος παραμυθιού | minibook  Τίτλος | 45 | Ενεργή μάθηση | + Γραφίς  https://answergarden.ch/1231484 |
|  | Άνθρωποι και Ζώα | Φύλλο εργασίας doc  σχέδιο jpeg  Screen shot app | 45 | Ενεργή μάθηση | Word  [Aggie io](https://aggie.io/)  [Learning app](https://learningapps.org/display?v=pk077anxj20) |
|  | Διάβασμα ψηφιακού βιβλίου |  | 10 | Ενεργή μάθηση | [Βιβλίο](http://ebooks.edu.gr/modules/ebook/show.php/DSGYM-A104/56/435,1645/) |

**3η Φάση : Σχήμα**

**Πρώτη διδακτική ώρα**

**Δραστηριότητες**

Ανεστραμμένη τάξη.

- Μελετούν μια Ppoint παρουσίαση υλικού για το σχήμα με έργα καλλιτεχνών όπως M.C. Escher Piet Mondrian László Moholy-Nagy Roy Lichtenstein Henri Matisse κ.ά -Παρακολουθούν video της εκπαιδευτικής τηλεόρασης για το έργο καλλιτεχνών Paul [Klee](https://www.youtube.com/watch?v=SIDmwYT1b4o&feature=emb_rel_end) και [Γιάννη Γαϊτη](https://www.youtube.com/watch?v=1LUInl9EnDk)

-Βλέπουν ένα [βιντεάκι](https://www.youtube.com/watch?v=X-0XoVpWZ3g) της εκπαιδευτικής ραδιοτηλεόρασης με στόχο να συνδέσουν την γνώση για το σχήμα με την φύση και τέχνη

-Συμπληρώνουν φύλλο εργασίας «Ανακάλυψε και ονόμασε τα κρυμμένα σχήματα»

* Απαντούν ερωτήματα σχετικά με το [βιντεάκι](https://www.youtube.com/watch?v=X-0XoVpWZ3g)
* Επεξεργάζονται εικόνα με gimp
* Παίζουν ψηφιακά παιχνίδια για [Αντιστοίχιση σχημάτων και αντικειμένων.](https://learningapps.org/11861176) και εισαγωγή στην έννοια των fractals [Παιχνίδι Fractal Drawing](https://artsology.com/fractal-drawing-game.php)

-Ακούν ηχητικό αρχείο mp3 για το σχήμα, δημιουργούν ένα δικό τους μοτίβο και σχεδιάζουν μια σύνθεση με επανάληψη του μοτίβου τους στο χαρτί.

**Δραστηριότητες ελεύθερου χρόνου**

-Διαβάζουν για το σημείο σε διαφορετικά ψηφιακά σχολικά εγχειρίδια (το ψηφιακό βιβλίο [εδώ](http://ebooks.edu.gr/modules/ebook/show.php/DSGL107/134/974,3504/) Α-Β Δημοτικό, [εδώ](http://ebooks.edu.gr/modules/ebook/show.php/DSDIM-A103/84/679,2543/) Γ-Δ Δημοτικό, [εδώ](http://ebooks.edu.gr/modules/ebook/show.php/DSDIM-F112/712/4702,21283/) Ε-Στ Δημοτικό, [εδώ](http://ebooks.edu.gr/modules/ebook/show.php/DSGYM-A104/56/435,1645/) Α’ Γυμνασίου) αποκτώντας έτσι μια σφαιρικότερη αντίληψη για την ενότητα και την έννοια σχήμα.

Κόβουν σχήματα με ψηφιακό τρόπο χρησιμοποιώντας ένα έξυπνο ψηφιακό ψαλίδι [Gimp](https://opensource.ellak.gr/2020/01/31/diathesimo-sta-ellinika-to-plires-egchiridio-tou-gimp/)

- Παίζουν ψηφιακό παιχνίδι που τους εισάγει στην έννοια του σχήματος για δημιουργία εικόνας [tangram](http://photodentro.edu.gr/v/item/ds/8521/4417). Σύνδεση με μαθηματικά.

**Δεύτερη διδακτική ώρα**

**Δραστηριότητες:**

-Παρακολουθούν ένα video [Equus tessalation](https://safeyoutube.net/w/jruF) για τον τρόπο δημιουργίας ενός μοτίβου

-Ακούν εν συνεχεία εκ νέου το ηχητικό σχήμα αρχείο mp3 με στόχο την κατασκευή αυτή τη φορά ενός ψηφιακού μοτίβου στον Η/Υ

- Σχεδιάζουν μια σύνθεση με επανάληψη του ψηφιακού μοτίβου τους με την αξιοποίηση του ψηφιακού εργαλείου [Canvaspaint](https://canvaspaint.org/#local:138ad25b7176)

**Δραστηριότητες ελεύθερου χρόνου**

- Παίζουν ψηφιακά παιχνίδια να εμπεδώσουν έννοια σχήματος:

* στην τοποθέτηση σχημάτων για δημιουργία εικόνας [Παιχνίδι 1](http://photodentro.edu.gr/v/item/ds/8521/2439),
* στην ανακάλυψη σχημάτων μέσα στην εικόνα [Παιχνίδι 2](http://photodentro.edu.gr/lor/r/8521/3130),
* στην ανακάλυψη σχημάτων μέσα από σωματικές σχέσεις και κίνηση στα επίπεδα του χώρου [Παιχνίδι 3](http://photodentro.edu.gr/lor/r/8521/10553)
* στο ταίριαζα των σχημάτων (shape-inlay) παίζοντας ένα ψηφιακό παιχνίδι [Παιχνίδι 4](https://www.agame.com/game/shape-inlay)

|  |  |  |  |  |  |
| --- | --- | --- | --- | --- | --- |
| **ΤΟ ΣΧΗΜΑ** | | | | | |
|  | **Τίτλος δραστ/τας** | **Φύλλα εργασίας** | **Ενδεικτικός Χρόνος** | **Διδακτική τεχνική** | **Διδακτικό – εποπτικό υλικό** |
|  | Ανεστραμμένη τάξη -Σχήμα |  | 40 | Παρουσίαση υλικού και δραστηριοτήτων | Power point ηχητικό υλικό φύλλο εργασίας ψηφιακό λογισμικό βίντεο |
|  | Ανακάλυψε και ονόμασε τα κρυμμένα σχήματα | Φύλλο εργασίας Word με εισαγωγή jpeg από Gimp  -Screen shot | 35  5  5 | Ενεργή μάθηση | Word  Gimp  [Αντιστοίχηση σχημάτων και αντικειμένων.](https://learningapps.org/11861176) app  [Παιχνίδι Fractal Drawing](https://artsology.com/fractal-drawing-game.php) |
|  | Παρακολούθηση Βίντεο |  | 5 | Ενεργή μάθηση | [Βίντεο](https://www.youtube.com/watch?v=X-0XoVpWZ3g) |
|  | Ακούω, φτιάχνω μοτίβο και σχεδιάζω με αυτό | Δημιουργία μοτίβου  Ζωγραφιά στο χαρτί jpeg | 20  20 | Ενεργή μάθηση | Ηχητικό σχήμα mp3  Αρχείο ηχητικό σχήμα pdf |
|  | Παρακολούθηση βίντεο |  | 2.33 |  | [Klee](https://www.youtube.com/watch?v=SIDmwYT1b4o&feature=emb_rel_end) |
|  | Παρακολούθηση Βίντεο |  | 3.14 |  | [Γιάννη Γαϊτη](https://www.youtube.com/watch?v=1LUInl9EnDk) |
|  | Παίζω tangram | Screen shot | 10 | Ενεργή μάθηση | [tangram](http://photodentro.edu.gr/v/item/ds/8521/4417) |
|  | Τοποθετώ τα σχήματα | Screen shot | 10 | Ενεργή μάθηση | [Παιχνίδι 1](http://photodentro.edu.gr/v/item/ds/8521/2439) |
|  | Ανακαλύπτω σχήματα μέσα στην εικόνα | Screen shot | 10 | Ενεργή μάθηση | [Παιχνίδι 2](http://photodentro.edu.gr/lor/r/8521/3130) |
|  | Σωματικά σχήματα και κίνηση στα επίπεδα του χώρου | Screen shot | 10 | Ενεργή μάθηση | [Παιχνίδι 3](http://photodentro.edu.gr/lor/r/8521/10553) |
|  | Κόβω σχήματα ψηφιακά με έξυπνο ψαλίδι | Jpeg | 15 | Ενεργή μάθηση | [Gimp](https://opensource.ellak.gr/2020/01/31/diathesimo-sta-ellinika-to-plires-egchiridio-tou-gimp/) |
|  | Ταιριάζω τα σχήματα shape-inlay | Screen shot | 10 | Ενεργή μάθηση | [Παιχνίδι 4](https://www.agame.com/game/shape-inlay) |
|  | Βλέπω, ακούω, και φτιάχνω ένα ψηφιακό μοτίβο και σχεδιάζω με αυτό Ψηφιακά | Jpeg | 0.49 | Ενεργή μάθηση | [Equus tessalation](https://safeyoutube.net/w/jruF)  Ηχητικό σχήμα mp3  Αρχείο ηχητικό σχήμα pdf  [Canvaspaint](https://canvaspaint.org/#local:138ad25b7176) |
|  | Διάβασμα ψηφιακού βιβλίου |  | 10 | Ενεργή μάθηση | [Βιβλίο](http://ebooks.edu.gr/modules/ebook/show.php/DSDIM-G101/711/4698,21240/) |

**4η Φάση: Χρώμα**

**Πρώτη διδακτική ώρα**

**Δραστηριότητες**

Ανεστραμμένη τάξη.

-Μελετούν μια Ppoint παρουσίαση υλικού για το χρώμα με έργα των [Mark Rothko](https://www.wikiart.org/en/mark-rothko) Pablo Picasso, [Henri Matisse](https://www.wikiart.org/en/henri-matisse), Joan Miro Morris Louis, Olafur Eliasson, Van Gogh, Wassily Kandinsky κ.ά. καλλιτεχνών.

-Περιήγηση σε ιστοσελίδα με μουσική του [Schonberg](https://www.schoenberg.at/index.php/en/joomla-license-3/zweites-streichquartett-op-10-1907-1908) που τους εισάγει στην έννοια της συναισθησίας με στόχο να αντιληφθούν την κρυμμένη μουσική των έργων του Kandinsky

-Παρακολουθούν ένα video με ένα [Πείραμα](https://safeyoutube.net/w/ADDA) με χρωματισμένο γάλα (Σύνδεση με χημεία )

-Βλέπουν ένα [βιντεάκι](http://www.edutv.gr/index.php/kallitexnika/to-kouti-me-ta-tessera-mystika-4o-epeisodio-to-magiko-vazaki) της εκπαιδευτικής ραδιοτηλεόρασης με στόχο να συνδέσουν την γνώση για το χρώμα με την φύση και τέχνη.

**-**Ακούν ηχητικό αρχείο mp3 για το χρώμα και δημιουργούν μια εικαστική εργασία με στόχο την απεικόνιση των συναισθημάτων που προκαλεί το άκουσμα της μουσικής

**Δραστηριότητες ελεύθερου χρόνου**

-Διαβάζουν για το σημείο σε διαφορετικά ψηφιακά σχολικά εγχειρίδια (το ψηφιακό βιβλίο [εδώ](http://ebooks.edu.gr/modules/ebook/show.php/DSGL107/134/974,3504/) Α-Β Δημοτικό, [εδώ](http://ebooks.edu.gr/modules/ebook/show.php/DSDIM-A103/84/679,2543/) Γ-Δ Δημοτικό, [εδώ](http://ebooks.edu.gr/modules/ebook/show.php/DSDIM-F112/712/4702,21283/) Ε-Στ Δημοτικό, [εδώ](http://ebooks.edu.gr/modules/ebook/show.php/DSGYM-A104/56/435,1645/) Α’ Γυμνασίου) αποκτώντας έτσι μια σφαιρικότερη αντίληψη για την ενότητα και την έννοια χρώμα.

-Παίζουν ψηφιακά παιχνίδια με χρώματα και λέξεις [Παιχνίδι1](https://learningapps.org/11307581)

-Ζωγραφίζουν χρησιμοποιώντας ένα ψηφιακό εργαλείο [Παλέτα χρωμάτων](https://www.tate.org.uk/kids/games-quizzes/colour-colour) της Tate

-Κάνουν πείραμα με γάλα

**Δεύτερη διδακτική ώρα**

**Δραστηριότητες**

* -Συμπληρώνουν φύλλο εργασίας
* Ανακαλύπτουν την έννοια της σπουδής εργαζόμενοι πάνω στο έργο του Van Gogh το δωμάτιο στην Arl με Fire Alpaca/gimp
* Παίζουν παιχνίδια για να ανακαλύψουν την σύνδεση της μουσικής και του χρώματος με τα συναισθήματα [Παιχνίδι](https://learningapps.org/11452687?fbclid=IwAR3z90mb5PkjmKxT6SDmm6osg3kmyrpFAXsTw_36UUtfER_mq3ZYllTl1bY)
* Ακούν ηχητικό αρχείο mp3 για το χρώμα 2η φορά και δημιουργούν μια **ψηφιακή**  εικαστική εργασία με στόχο την απεικόνιση των συναισθημάτων που προκαλεί το άκουσμα της μουσικής.. Η επαναληπτική άσκηση πάνω στο ίδιο μοτίβο λειτουργεί αναστοχαστικά και ως αυτό-αξιολόγηση καθώς οι δυνατότητες που προσφέρουν τα ψηφιακά εργαλεία τους δίνουν την δυνατότητα να αλλάξουν ότι δεν τους αρέσει. στη ζωγραφιά τους από τη πρώτη διδακτική ώρα.

**Δραστηριότητες ελεύθερου χρόνου**

-Ακούν μουσικά αποσπάσματα και επιλέγουν ένα μουσικό κομμάτι που κατά τη γνώμη τους ταιριάζει στο χορό του Matisse

-Παρακολούθηση [video](https://safeyoutube.net/w/ZmLA) με θέμα το Χρώμα στην τροφή μου στο Ppoint

- Φωτογραφίζουν πιάτο με φαγητό

|  |  |  |  |  |  |
| --- | --- | --- | --- | --- | --- |
| **ΤΟ ΧΡΩΜΑ** | | | | | |
|  | **Τίτλος δραστ/τας** | **Φύλλα εργασίας** | **Ενδεικτικός Χρόνος** | **Διδακτική τεχνική** | **Διδακτικό – εποπτικό υλικό** |
|  | Ανεστραμμένη τάξη -Χρώμα |  | 40 | Παρουσίαση υλικού και δραστηριοτήτων | Power point ηχητικό υλικό φύλλο εργασίας ψηφιακό λογισμικό |
|  | Παίξε με χρώματα και λέξεις | Screen shot | 5 | Ενεργή μάθηση | [Παιχνίδι1](https://learningapps.org/11307581) |
|  | Ζωγράφισε με παλέτα χρωμάτων Tate | Screen shot | 10 | Ενεργή μάθηση | [Παλέτα χρωμάτων](https://www.tate.org.uk/kids/games-quizzes/colour-colour) |
|  | Χρωματισμένο γάλα βίντεο & πείραμα | Φωτογραφία πείραμα | 1:03  5:00 | Ενεργή μάθηση | [Πείραμα](https://safeyoutube.net/w/ADDA) |
|  | Ακούω μουσική, βλέπω τέχνη | Screen shot | 5 | Ενεργή μάθηση | [Schonberg](https://www.schoenberg.at/index.php/en/joomla-license-3/zweites-streichquartett-op-10-1907-1908) |
|  | Διάβασμα ψηφιακού βιβλίου |  | 10 | Ενεργή μάθηση | [Βιβλίο](http://ebooks.edu.gr/modules/ebook/show.php/DSDIM-G101/711/4698,21239/) |
|  | Παρακολούθηση Βίντεο Ενεργή μάθηση |  | 5.37 |  | [Βίντεο](http://www.edutv.gr/index.php/kallitexnika/to-kouti-me-ta-tessera-mystika-4o-epeisodio-to-magiko-vazaki) |
|  | Δείχνω με χρώμα τα συναισθήματα που προκαλεί η μουσική. | Ζωγραφιά στο χαρτί  Ζωγραφιά jpeg | 20  20 | Ενεργή μάθηση | Ηχητικό χρώμα mp3  Αρχείο ηχητικό χρώμα pdf |
|  | Βρίσκω ένα μουσικό κομμάτι που ταιριάζει στο χορό του Matisse | Mp3 | 10 | Ενεργή μάθηση | [Μουσική](https://freemusicarchive.org/genre/Classical) |
|  | Παρακολούθηση Βίντεο Χρώμα στην τροφή μου | Φωτογραφία πιάτο με φαγητό | 10 | Ενεργή μάθηση | [Τροφή](https://safeyoutube.net/w/ZmLA) |
|  | Ανακάλυψε και χρωμάτισε το δωμάτιο του Βίνσεντ βαν Γκογκ | Φύλλο εργασίας doc  Screen shot  Δωμάτιο χρώμα jpeg  Screen shot  Δωμάτιο αντικείμενα  jpeg | 10  5  35  5  35 | Ενεργή μάθηση | [Παιχνίδι](https://learningapps.org/11452687?fbclid=IwAR3z90mb5PkjmKxT6SDmm6osg3kmyrpFAXsTw_36UUtfER_mq3ZYllTl1bY) 2  [Fire alpaca](https://firealpaca.com/)  [Παιχνίδι 3](https://learningapps.org/10155423)  Gimp |

**ΜΕΡΟΣ 3. ΑΞΙΟΛΟΓΗΣΗ ΣΕΝΑΡΙΟΥ**

**3.1 Αξιολόγηση μαθητών**

Η αξιολόγηση των μαθητών μπορεί να εστιάζει (α) στην αυτοαξιολόγηση που αφορά στο επιδιωκόμενο αποτέλεσμα, το επίπεδο επίτευξης του στόχου και την ικανοποίηση από την συμμετοχή και το αποτέλεσμα αλλά και την δυνατότητα αναπλαισίωσης, βελτίωσης ή επέκτασης (β) την αλληλοαξιολόγηση των μαθητών που αφορά στην συμμετοχή, τη συνεργασία και το εικαστικό αποτέλεσμα που παρουσίασε κάθε ομάδα. Δεν βαθμολογούμε την δική μας ομάδα, (γ) την ετεροαξιολόγηση που αφορά στην αξιολόγηση της συνεισφοράς των μαθητών στο έργο της ομάδας, αλλά και την συνεργασία, την συμμετοχή, την πρωτοβουλία, την πρωτοτυπία κλπ. Η αυτοαξιολόγηση μπορεί να γίνει με φύλλο εργασίας ενώ ή αλληλοαξιολόγηση και η ετεροαξιολόγηση με παιγνιώδη τρόπο και με την αξιοποίηση συμβόλων. (ζωγραφίζουμε π.χ. σε post- it και κολλάμε, ένα γκρίζο συννεφάκι για την ομάδα που η δουλειά της μας άρεσε λιγότερο, ένα ουράνιο τόξο για την δεύτερη και έναν ήλιο για την τρίτη).

**3.2 Αξιολόγηση σεναρίου**

Αξιολόγηση του σεναρίου μπορεί να γίνει (α) ως προς τα δεδομένα της διδασκαλίας δηλαδή τα μαθησιακά αποτελέσματα, τις διαδικασίες, την εικαστική εργασία, την συνεργασία, (β) ως προς την αποτελεσματική αξιοποίηση των ψηφιακών εργαλείων που προτάθηκαν και ιδίως ως προς την ποικιλία, την ευελιξία, την προσαρμοστικότητα, και την αποτελεσματικότητά τους σε σχέση με τον χρήστη, (γ) ως προς την καταλληλότητά και την ελκυστικότητά του σε σχέση με την ομάδα στόχου και ιδιαίτερα τις ξεκάθαρες οδηγίες, τα λογικά και διαδοχικά βήματα, την ελκυστικότητα του εποπτικού υλικού κ.α.)

**ΜΕΡΟΣ 4. ΕΠΕΚΤΑΣΙΜΟΤΗΤΑ ΣΕΝΑΡΙΟΥ**

Το σενάριο είναι δυνατόν να επεκταθεί με διαφορετικούς τρόπους τόσο στο επίπεδο της εκπαιδευτικής διαδικασίας όσο και στο επίπεδο της επιμορφωτικής δράσης. Μπορεί επίσης να επεκταθεί και στο επίπεδο της ερευνητικής, εικαστικής δράσης των εκπαιδευτικών και των συντονιστριών εκπαιδευτικού έργου εικαστικών μαθημάτων.

Στο πλαίσιο της εκπαιδευτικής διαδικασίας μπορεί να διαφοροποιηθεί ως προς την ηλικία και τις ιδιαίτερες ανάγκες της ομάδας στόχου και να εφαρμοστεί σε διάφορα μαθήματα τέχνης. Μπορεί για παράδειγμα να εφαρμοστεί σε μαθητές ειδικής αγωγής, σε μαθητές άλλων τάξεων του Δημοτικού Σχολείου και του Γυμνασίου στο πλαίσιο του μαθήματος των εικαστικών, του ΓΕΛ στο πλαίσιο του μαθήματος Εικαστική Παιδεία, σε μαθητές του τομέα εφαρμοσμένων τεχνών των ΕΠΑΛ στο πλαίσιο του μαθήματος Αρχές Σύνθεσης, σε μαθητές του Καλλιτεχνικού Σχολείου στο πλαίσιο του μαθήματος Εικαστικό Εργαστήρι κλπ.

Στο πλαίσιο της διεπιστημονικής διαθεματικής συνεργασίας μπορεί να επεκταθεί στο πλαίσιο της συνέργειας των τεχνών αλλά σε κάθε μάθημα του σχολικού προγράμματος καθώς τα μορφικά στοιχεία ως θεμελιώδη στοιχεία της φύσης, της επιστήμης, της πραγματικότητας, της κοινωνικής και ατομικής ζωής μπορούν να βρουν έκφραση και εφαρμογές σε διαφορετικά γνωστικά πεδία. Με την έννοια αυτή τα μορφικά στοιχεία αποτελούν ιδανικό θέμα και μοτίβο για τον σχεδιασμό διαθεματικών σεναρίων στην λογική των αστερισμών.

Στο πλαίσιο της επιμόρφωσης μπορούν να αξιοποιηθούν ως πεδίο επιμορφωτικής δράσης και αλληλεπίδρασης μέσα από ποικίλους μετασχηματισμούς και μεταμορφώσεις και ως αφορμή για την αναψηλάφηση εννοιών, οραμάτων, κοινωνικών δεδομένων και συμβάντων τόσο στην επιμόρφωση των εικαστικών εκπαιδευτικών όσο και σε διεπιστημονικές επιμορφώσεις με εκπαιδευτικούς άλλων ειδικοτήτων.

Τέλος μπορεί να επεκταθεί στην ερευνητική, εικαστική δράση των εκπαιδευτικών εικαστικών μαθημάτων και των συντονιστριών εκπαιδευτικού έργου μέσα από αλληλεπιδράσεις, αφορμές για κοινά project συλλογικές εικαστικές δράσεις και δραστηριότητες, επιστημονικές συνεργασίες και περεταίρω διερεύνηση σε μορφοπλαστικό επίπεδο.

**ΜΕΡΟΣ 5. ΠΗΓΕΣ ΣΕΝΑΡΙΟΥ**

Aboriginal Art Galleries in Sydney https://theculturetrip.com/

[Bridget Riley](https://www.wikiart.org/en/bridget-riley), Untitled (Diagonal Curve), 1966, https://www.wikiart.org/en/bridget-riley

[Claude Tousignant](https://www.wikiart.org/en/claude-tousignant), Chromatic Accelerator,1967 https://www.wikiart.org/en/claude-tousignant

Color Changing Milk - Sick Science! #018 [https://safeYouTube.net/w/ADDA](https://safeyoutube.net/w/ADDA)

Damien Hirst cherry blossom, 2017 https://news.artnet.com/art-world/damien-hirst-cherry-blossom-paintings-1532110

Damien Hirst The Complete Spot Paintings, 2017 https://gagosian.com/exhibitions/2012/damien-hirst-the-complete-spot-paintings-1986-2011/

Edna Andrade, Orange Cisoide, 1971

Gene Davis, Apricot Ripple,1968, Smithsonian American Art Museum

Henri Matisse, Vegetables by Henri Matisse, 1952 - https://www.wikiart.org/en/henri-matisse/vegetables-1952

[Henri Matisse](https://www.wikiart.org/en/henri-matisse)Dance (II) 1910Hermitage Museum, Saint Petersburg, Russia <https://www.wikiart.org/en/henri-matisse/dance-ii-1910>

https://www.tate.org.uk/kids/explore/who-is/who-yayoi-kusama

László Moholy-Nagy. Yellow Circle. 1921. <https://www.wikiart.org/en/laszlo-moholy-nagy/yellow-circle>

M.C. Escher, Circle Limit III, 1959, <https://www.wikiart.org/en/m-c-escher/circle-limit-iii>

M.C. Escher, Sky and Water I, 1938, <https://www.wikiart.org/en/m-c-escher/circle-limit-iv>

[Mark Rothko](https://www.wikiart.org/en/mark-rothko) No.5/No.22, 1949 – 1950 https://www.wikiart.org/en/mark-rothko

Miro, <http://www.edutv.gr/index.php/kallitexnika/copy-of-xromatoistories-klee-miro-van-gogh>

Morris Louis Delta Theta 1961 Color Field Painting https://www.wikiart.org/en/morris-louis/delta-theta-1961

Olafur Eliasson , Yellow versus Purple, 2003 <https://pin.it/7edtJYT>

[Pablo Picasso](https://www.wikiart.org/en/pablo-picasso/ascet-1903), Ascet, 1903, Barnes Foundation, Lincoln University, Merion, PA, USA [https://www.wikiart.org/en/pablo-picasso/ascet-1903](%20%20%20%20%20%20%20%20https://www.wikiart.org/en/pablo-picasso/ascet-1903)

Pablo Picasso, Girl Before A Mirror, 1932, Λάδι σε καμβά [Museum of Modern Art](https://en.wikipedia.org/wiki/Museum_of_Modern_Art), New York City https://en.wikipedia.org/wiki/Museum\_of\_Modern\_Art

Piet Mondrian Composition II in Red, Blue, and Yellow, 1930, https://en.wikipedia.org/wiki/Piet\_Mondrian

Piet Mondrian Gezicht op strand en pier vanaf de duinen, Domburg, 1909 https://commons.wikimedia.org/wiki/File:Piet\_Mondrian,\_1909,\_View\_from\_the\_Dunes\_with\_Beach\_and\_Piers,\_Domburg,\_MoMA.jpg

Roy Lichtenstein (USA) - "Expressionist Head", 1980, <https://mulberrylibrary.com/holi/>

[Roy Lichtenstein:, Little Big Painting, | Cleveland Museum of Art](https://www.google.com/url?sa=i&url=https://www.clevelandart.org/centennial/centennial-loans/roy-lichtenstein-little-big-painting&psig=AOvVaw3YR5DGQN84rJoyD-LrW1w0&ust=1588259938108000&source=images&cd=vfe&ved=0CA0QjhxqFwoTCOi6-sL3jekCFQAAAAAdAAAAABAb) https://www.clevelandart.org/centennial/centennial-loans/roy-lichtenstein-little-big-painting

Van Gogh, <http://www.edutv.gr/index.php/kallitexnika/copy-of-xromatoistories-klee-miro-van-gogh>

[Victor Vasarely](https://www.wikiart.org/en/victor-vasarely), Zebra, 1937 https://www.wikiart.org/en/victor-vasarely

Wassily Kandinsky Color Study. Squares with Concentric Circles 1913 Watercolor, gouache and crayon on paper 9.4 × 12.4" (23.8 × 31.4 cm) Munich, The Städtische Galerie im Lenbachhaus ttps://www.wassilykandinsky.net/work-370.php

Wassily Kandinsky Composition VII 1913 Λάδι σε μουσαμά Moscow, The State Tretyakov Gallery <https://www.wassilykandinsky.net/work-36.php>

Yayoi Kusama's Ascension of Polka Dots on the Trees at the  2006 Singapore Biennale

Ζωρζ Σερά, Κολυμβητές στην Asnières, 1884, Λονδίνο, Εθνική Πινακοθήκη

ΑΒ Δημοτικού http://ebooks.edu.gr/modules/ebook/show.php/DSGL107/134/974,3506/

Γ-Δ Δημοτικού http://ebooks.edu.gr/modules/ebook/show.php/DSDIM-A103/84/679,2545/

Ε-ΣΤ Δημοτικού http://ebooks.edu.gr/modules/ebook/show.php/DSDIM-G101/290/2062,7146/

Α Γυμνασίου http://ebooks.edu.gr/modules/ebook/show.php/DSGYM-A104/56/435,1645/

Β Γυμνασίου http://ebooks.edu.gr/modules/ebook/show.php/DSGYM-B111/24/122,751/

Γ Γυμνασίου <http://ebooks.edu.gr/modules/ebook/show.php/DSGYM-C115/297/2074,7294/>

https://freemusicarchive.org/genre/Classical

**Βιβλιογραφία**

Addison, N., Burgess, L., Steers, J., & Trowell, J. (2010). Understanding art education: Engaging reflexively with practice. Routledge.

Addison, N., & Burgess, L. (Eds.). (2003). Issues in art and design teaching. Routledge.

Chaita S. Liarakou,G. Vasilakakis, V. 2018 A / r / t o g r a p h y : a f l u i d r e l a t i o n s h i pO f t h e o r y, t i m e a n d p l a c e στο Sinner, A., Rita, I., & Jokela, T. (eds). Visually Provoking: Dissertations in Art Education. Lapland University Press.

Curtis, D. (Ed.). (2017). Building Sustainability with the Arts: Proceedings of the 2nd National EcoArts Australis Conference. Cambridge Scholars Publishing.

Gardner, H. E. (2008). Multiple intelligences: New horizons in theory and practice. Basic books.

Giannakos M.N., Krogstie J., & Aalberg T. (2016). Toward a learning ecosystem to support flipped classroom: a conceptual framework and early results. In: Li Y. et al. (eds) State-of-the-art and future directions of smart learning. Lecture notes in educational technology. Springer, Singapore. Ανακτήθηκε από https://link.springer.com/chapter/10.1007/978-981-287-868-7\_12#citeas

Gude, O. (2007). Principles of possibility: Considerations for a 21st-century art & culture curriculum.

Irwin, R. L., & De Cosson, A. (Eds.). (2004). A/r/tography: Rendering self through arts-based living inquiry. Pacific Educational Press.

Springgay, S., Irwin, R. L., & Kind, S. (2008). A/r/tographers and living inquiry. Handbook of the arts in qualitative research, 83-92.

Milbrandt, M. K., Shin, R., Eça, T. T. D., & Hsieh, K. (2015). Visual art curricula, art teacher goals, and instructional time: Findings from an international survey. International Journal of Education Through Art, 11(1), 137-156.

Miller, B. A. (1993). Rural distress and survival: The school and the importance of community. Journal of Research in Rural Education, 9(2), 84-103.

Priestley, M. (2011). Whatever happened to curriculum theory? Critical realism and curriculum change. Pedagogy, culture & society, 19(2), 221-237.

Sharp, C., & Le Métais, J. (2000). The arts, creativity and cultural education: An international perspective. London, England: Qualification and Curriculum Authority.

Snaza, N., Appelbaum, P., Bayne, S., Carlson, D., Morris, M., Rotas, N., ... & Weaver, J. A. (2014). Toward a posthuman education. Journal of Curriculum Theorizing, 30(2), 39.

Tomlinson, C. A. (2000). Differentiation of instruction in the elementary grades. Champaign: ERIC Clearinghouse on Elementary and Early Childhood Education, University of Illinois.

http://www.virtualmuseum.ca/sgc-cms/expositions-exhibitions/arts\_mediatiques-media\_arts/art\_mediatique-media\_art-eng.php#fnb21

Ματσαγγούρας, Η. (2000). Η ομαδοσυνεργατική διδασκαλία: «Γιατί», «Πώς», «Πότε» και «για Ποιους». Γιατί"," Πώς"," Πότε" και" για Ποιους". http://www. geocities. com/pee2000mac {πρόσβαση 20-Νοεμβρίου-2013].

Robinson K https://hundred.org/en/articles/sir-ken-robinson-compares-human-organizations-to-organisms-education-is-a-dynamic-system